Toshkent Issiqlik elektr stansiyasida elektr energiyasida uzilish sodir bo‘ldi. Bu haqda Mirzo Ulug‘bek tumani hokimligi xabar bermoqda. Foto: Kun.uz Ma’lumotda aytilishicha, Qorasuv-6 mavzesidagi 2-sonli issiqlik markazi va TTZ mavzesidagi lokal qozonxonalar faoliyati to‘xtab qolgan. Qayd etilishicha, shu munosabat bilan quyida keltirilgan manzillarda issiqlik va issiq suv ta’minoti to‘xtagan: Qorasuv-1, 2, 3, 4, 6 mavzelar;   Avayxon mavzesi;   Feruza mavzesi;   Bo‘z-2 mavzesi;   TTZ-1, 2, 3, 4 mavzelar.